Retningslinjer for medlemmers brug af Rimsøhuset

1. Alle medlemmer har ret til at færdes i kulturdelen af Rimsøhuset på alle tidspunkter undtagen i lokaler, som er lejet ud til private arrangementer.
2. Medlemmer bør udvise hensyn overfor igangværende aktiviteter.
3. Det er alle medlemmers pligt at efterlade huset ordentligt og ryddeligt. Møbler stilles på plads, gulve fejes eller vaskes om nødvendigt.
4. Brugt service skal skylles af, så det ser rent ud og anbringes i en opvaskebakke. Det er ikke rentabelt at fylde vand på og tænde opvaskemaskinen, før der er 3 fyldte bakker.
5. Det er vigtigt, at koden til hoveddøren holdes inden for medlemskredsen. Det er ligeledes vigtigt at alle medlemmer husker at dreje cylindrene, så koden ikke står synlig.